આ અંગે જલ્લા ગામના સરપંચ નબીભાઇ મલેકે જણાવ્યું હતું કે,’જલ્લા અને ભંડરેજ ગામ વચ્ચે આવનજાવન કરવા માટેનો આ એકમાત્ર પાકો રસ્તો છે. પરંતુ આ રસ્તા ઉપર આવેલ ગરનાળું જર્જરિત બની ગયું હોઇ ગરનાળા ઉપરથી ભારે વાહનો લઇને પસાર થવું જોખમી બની ગયું છે.જલ્લા ગામના રહીશો ટ્રેક્ટર સહિતના વાહનો લઇને આ રોડ ઉપરથી પસાર થવું પડે છે. પરંતુ ગરનાળું અત્યંત બિસ્માર બની ગયું હોઇ ચોમાસાની ઋતુમાં ગરનાળું ધરાશયી થવાની શક્યતાઓ નકારી શકાતી નથી. આમ થાય તો જલ્લા અને ભંડરેજ ગામ વચ્ચેનો આવનજાવનનો એકમાત્ર રસ્તો બંધ થઇ જાય તો ગ્રામજનોને ભારે મુશ્કેલીનો સામનો કરવો પડે તેમ સંબંધિત તંત્ર આ ગરનાળાનું નવિનીકરણ કરવાની તજવીજ સત્વરે હાથ ધરે તે જરૂરી બની ગયું છે.